proxectonos/corpus_dominio_legal_administrativo_tmp huggingface dataset:
13/12/2021 | Administración LocalMunicipal
Mazaricos
Aprobación definitiva do expediente de modificación orzamentaria: Transferencia de crédito 4/2021

O Pleno da Corporación, en Sesión extraordinaria de data 10 de novembro de 2021, aprobou inicialmente o expediente de modificación orzamentaria: Transferencia de crédito 4/2021 Segundo o previsto no RDL 2/2004, polo que se aproba o Texto Refundido da Lei Reguladora das Facendas Locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, finalizado ese prazo de quince días, sen que se presentaran reclamacións ou suxerencias, publícase o resumo por capítulos aos efectos da súa aprobación definitiva e entrada en vigor. Mazaricos a 9 de decembro de 2021 O Alcalde Juan José Blanco Riveiro
13/12/2021 | Administración LocalMunicipal
Lousame
Aprobación do padrón definitivo do servizo de axuda no fogar modalidade dependencia de novembro de 2021

Aprobación de padróns fiscais A Alcaldía do Concello de Lousame ditou Resolución núm.724/2021, do 02/12//2021, aprobando o padrón definitivo do prezo público pola prestación do Servizo de Axuda no Fogar modalidade Dependencia, correspondente ao mes de no-vembro de 2021, por un importe total de 3.116,42 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa-Administrativa. Lousame, a 2 de decembro de 2021. A alcaldesa M.ª Hugo Santiago Gonfaus Ciorascu
13/12/2021 | Administración LocalMunicipal
Cerceda
Intervención
Aprobación do padrón fiscal polo uso dun espazo no viveiro industrial de empresas de novembro 2021

APROBACIÓN DO PADRÓN FISCAL DO USO DUN ESPAZO NO VIVEIRO INDUSTRIAL DE EMPRESAS DO CONCELLO DE CERCEDA Por decreto da Alcaldía 1061/2021, do 7 de decembro de 2021, aprobouse o padrón fiscal do uso dun espazo no Viveiro industrial de empresas por importe de 1.596,79 €, correspondente ao mes de novembro de 2021. Exponse ao público polo prazo de quince días hábiles, a contar dende o seguinte ao da publicación do anuncio no Boletín Oficial da Provincia da Coruña e no taboleiro de anuncios do Concello de Cerceda. En dito prazo, os interesados poderán examinar o padrón e formular as reclamacións que estimen oportunas, producindo o anuncio os efectos de notificación colectiva, ao amparo do art.102 da Lei Xeral Tributaria. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa polo uso dun espazo no Viveiro industrial de empresas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, do 5 de marzo, de aprobación do Texto Refundido da Lei reguladora das Facendas Locais, recurso de reposición ante a alcaldía-presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-Administrativo da Coruña, no prazo de dous meses, contados dende o seguinte ó da notificación da resolución do recurso de reposición, ou no prazo de seis meses, a contar dende o día seguinte a que deba terse resolto por silencio o recurso potestativo de reposición, que será dun mes, a contar dende o día da presentación, coa excepción do establecido no 14 j) e 14 k) do Real Decreto Lexislativo 2/2004, do 5 de marzo, de conformidade co artigo 8.1 e 46.1 da Lei 29/1998, do 13 de xullo, da Xurisdición Contencioso Administrativa. Todo isto sen prexuízo de que se poida interpoñer calquera outro que estime convinte en defensa dos seus intereses. Cerceda, 7 de decembro de 2021. O alcalde Juan Manuel Rodríguez García
13/12/2021 | Administración LocalMunicipal
Fisterra
Aprobación inicial da modificación da Ordenanzz fiscal reguladora da prestación de servizos urbanísticos

ANUNCIO EXPEDIENTE: 2021/G016/000001 O Pleno da Corporación, na sesión ordinaria que celebrou o pasado 2/12/2021, aprobou inicialmente o expediente de modificación da Ordenanza fiscal reguladora da taxa de servizos urbanísticos. Por medio deste anuncio, exponse ao público na Intervención deste Concello, polo prazo de trinta (30) días hábiles, contados a partir do seguinte á publicación deste anuncio no Boletín Oficial da Provincia. Durante este prazo, os interesados poderán examinar o expediente e presentar as reclamacións e/ou suxerencias que consideren pertinentes ante o Pleno da Corporación. Simultaneamente, publicarase no portal web do Concello (dirección https://concellofisterra.gal/portal_cidadan/ordenanzas_municipais/gl) co obxecto de dar audiencia aos cidadáns afectados e recabar cantas aportacións adicionais poidan facerse por outras persoas ou entidades. De non se presentar reclamacións e/ou suxerencias en prazo, a modificación da ordenanza reguladora considerarase definitivamente aprobada, entrando en vigor unha vez se publique co seu texto íntegro no Boletín Oficial da Provincia. Todo iso, de conformidade co previsto no artigo 49 e 70.2 da Lei 7/1985, do 2 de abril, Reguladora das Bases de Réxime Local e artigo 56 do Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local. Fisterra, 7 de decembro de 2021. O alcalde-presidente Asdo.: José Marcote Suárez
13/12/2021 | Administración LocalMunicipal
Moeche
Aprobación inicial do expediente de modificación de créditos n.º 9/2021

Aprobación inicial do expediente de modificación de créditos n.º 9/2021 O Pleno do Concello de Moeche, en sesión celebrada o día 3 de decembro de 2021, acordou a aprobación inicial do expediente de modificación de créditos 9/2021 de transferencia de créditos entre distintas areas de gastos. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello https://moeche.sedelectronica. gal Se transcorrido devandito prazo non se presentaron alegacións, considerarase aprobado definitivamente devandito acordo. Moeche, 3 de decembro de 2021. A alcaldesa Asdo.: Beatriz Bascoy Maceiras
13/12/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.78014. Mellora do contorno da igrexa e da casa rectoral. Concello de Cabana de Bergantiños

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Cabana de Bergantiños solicita de Augas de Galicia, por atoparse nas marxes do río s/d, a autorización de obras no lugar de, parroquia de Corcoesto (San Pedro), concello de Cabana de Bergantiños (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.78014. As obras solicitadas consisten na execución das obras reflectidas no proxecto de “Segunda fase de proyecto del entorno de la iglesia parroquial y de la casa rectoral de San Pedro de Corcoesto. Cabana de Bergantiños. A coruña”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cabana de Bergantiños ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 03 de decembro de 2021. O xefe do Servizo Territorial Néstor Rodríguez Arias (sinatura dixital ao marxe)
13/12/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.81228. Estación de servicio e edificación dedicada a tenda-restaurante. Concello de Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Peteiro Motos, S. L. solicita de Augas de Galicia, por atoparse nas marxes do río s/d, a autorización de obras no polígono 100, parcela 5, no lugar de Travesía de Meicende, parroquia de Pastoriza (Santa María), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.81228. As obras solicitadas consisten na execución dunha estación de servizo e edificación dedicada a tenda. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 3 de decembro de 2021. O xefe do Servizo Territorial Néstor Rodríguez Arias (sinatura dixital ao marxe)
13/12/2021 | Administración LocalMunicipal
San Sadurniño
Aprobación do padrón fiscal da escola infantil municipal do mes de novembro de 2021

ANUNCIO Exposición pública de aprobación do padrón fiscal da escola infantil municipal do mes de novembro de 2021 Apróbase por Resolución da Alcaldía, decreto n.º 2021/0466, con data 1 de decembro de 2021, o padrón fiscal do mes de novembro do exercicio 2021 das tarifas correspondentes a un total de 20 persoas usuarias da EIM A Rolada, por un importe de 4.032,6 euros. De conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública as persoas interesadas poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer recurso contencioso administrativo, ante o Xulgado do Contencioso-Administrativo de Ferrol, no prazo de dous meses. En virtude do establecido no punto 3 do capítulo VII do regulamento de réxime interior da escola infantil municipal A Rolada e no artigo 7 da Ordenanza fiscal T-15 reguladora da taxa pola prestación dos servizos da EIM A Rolada, a liquidación da cota tributaria practicarase por meses naturais e deberá ser aboada mediante transferencia bancaria nos dez primeiros días do mes seguinte, na entidade ou entidades financieiras que indique a concesionaria do servizo. San Sadurniño, 2 de decembro de 2021. O ALCALDE Secundino García Casal
13/12/2021 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de decembro de 2021

EDICTO Por Decreto da Alcaldía de data de hoxe aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de decembro de 2021. Conforme ó disposto no artigo 102.3 da Lei 58/2003, do 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 3 de decembro de 2021 ao 14 de febreiro de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 3 de decembro de 2021. O alcalde Manuel Ruiz Rivas
13/12/2021 | Administración LocalMunicipal
Lousame
Aprobación do padrón definitivo servizo de axuda no fogar modalidade libre concorrencia de novembro de 2021

Aprobación de padróns fiscais A Alcaldía do Concello de Lousame ditou Resolución núm.723/2021 o 1/12/2021, aprobando o padrón definitivo do prezo público pola prestación do Servizo de Axuda no Fogar modalidade Libre Concorrencia, correspondente ao mes de novembro de 2021, por un importe total de 395,90 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da Xurisdición Contenciosa-Administrativa. Lousame, a 2 de decembro de 2021. A alcaldesa M.ª Teresa Villaverde Pais
13/12/2021 | Administración LocalMunicipal
Fisterra
Aprobación definitiva do orzamento xeral do Concello de Fisterra para 2022 e do cadro de persoal

EDICTO Aprobación definitiva do orzamento xeral do Concello de Fisterra para o exercicio económico de 2022 e da relación de postos de traballo Aprobado definitivamente o orzamento xeral de 2022 do Concello de Fisterra, na sesión plenaria de 2/12/2021, segundo o artigo 169 do Texto Refundido da Lei das Facendas Locais, aprobado por Real Decreto 2/2004, do 5 de marzo, publícase o resumo por capítulos e o cadro de persoal: ESTADO DE GASTOS ESTADO DE INGRESOS ANEXO 1.–CADRO DE PERSOAL PERSOAL FUNCIONARIO PERSOAL LABORAL FIXO PERSOAL LABORAL INTERINO / TEMPORAL Contra a aprobación definitiva dos orzamentos poderá interpoñer directamente contencioso-administrativo ante o Xulgado do Contencioso-Administrativo de A Coruña, no prazo de dous meses, a contar desde o día seguinte ao da publicación deste anuncio no Boletín Oficial da Provincia. Fisterra,7 de decembro de 2021. V.º e Pr. O alcalde-presidente O secretario-interventor accidental Asdo.: José Marcote Suárez Asdo.: Juan Carlos Carril Pérez
13/12/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.80843. Vivenda, peche e piscina. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Alejandro Ismael Pablogorran Villasis solicita de Augas de Galicia, por atoparse nas marxes do río San Pedro, a autorización de obras na parcela de referencia catastral 5565507NH5956N, no lugar de Pazo de Arenaza, parroquia de Iñás (San Xorxe), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.80843. As obras solicitadas consisten na construción dunha vivenda, piscina e peche de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 03 de decembro de 2021. O xefe do Servizo Territorial Néstor Rodríguez Arias (sinatura dixital ao marxe)
13/12/2021 | Administración LocalMunicipal
A Capela
Aprobación inicial da Ordenanza reguladora do funcionamento do espazo de traballo (coworking) do Concello da Capela, incluído na Rede provincial de espazos de traballo colaborativo da Deputación Provincial da Coruña

Aprobada inicialmente a Ordenanza municipal reguladora do Funcionamento do espazo de traballo (coworking) do Concello da Capela, incluído na Rede provincial de espazos de traballo colaborativo da Deputación Provincial da Coruña, por Acordo do Pleno de data 10 de decembro de 2021, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar dende día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello: http://concellodacapela.sedelectronica. gal. No caso de non presentarse reclamacións no citado prazo, entenderase definitivamente aprobado o Acordo inicial de aprobación da mencionada Ordenanza. A Capela, 10 de decembro de 2021 O alcalde Manuel Meizoso López
13/12/2021 | Administración LocalMunicipal
Fene
Secretaría
Rectificación de erros do acordo de rectificación e aprobacion inicial da 3.ª modificación parcial da relación de postos de traballo (RPT)

ANUNCIO O Pleno do Concello de Fene, na súa sesión ordinaria do 2.12.2021, acordou rectificar o erro advertido no acordo de rectificación de erros e aprobación inicial da terceira modificación parcial da relación de postos de traballo (RPT) aprobado na sesión plenaria extraordinaria do 24.11.2020, cuxa aprobación definitiva foi publicada no BOP núm.30 do 15.02.2021, de xeito que incorpore o posto de traballo co código 06.01.00.12. Unha vez corrixido o dito erro procédese á publicación da RPT emendada. ** NOTA.–As contías reflectidas no Complemento do Posto de Traballo son as mesmas que figuran na RPT inicial. Clarificación sobre abreviaturas, indicacións e contidos incorporados: Tipo: L: Posto reservado a persoal laboral F: Posto reservado a persoal funcionario Corpo/Escala ou Categoría: A. X.: Escala de Administración xeral A. E: Escala de Administración especial H. E: Escala de Habilitación Estatal TÉCNICA; Subescala Técnica ADTVA.: Subescala Administrativa AUXILIAR: Subescala Auxiliar SUBALTERNO: Subescala de Subalternos S. E.: Subescala de Servizos Especiais SEGUNDO CONVENIO: No caso de persoal laboral, Categoría Profesional segundo Convenio Colectivo de aplicación. (PROV).–Forma de provisión: C: concurso L: libre designación S. A.: segunda actividade dos membros da policía local. Reserva nacionalidade: U. E.: Posto que pode ser ocupado por un nacional de calquera estado membro da U. E. R. N.: Posto reservado a persoas con nacionalidade española. (ADM).-Adscrición a Administracións Públicas: A. L.: Posto reservado a persoal propio do Concello de Fene. D. A. P.: Posto aberto a persoal das distintas Administracións Públicas. H. E.: Posto reservado a funcionarios con habilitación de carácter estatal. Outras indicacións C. C.: complemento de carreira C. P. T.: complemento de posto de traballo Observacións.–Neste apartado se recollen certas particularidades distintivas e definitorias dos postos. Clarificación da indicación “A. F.”: A funcionarizar.- vinculado a futuros procesos de funcionarización. Titulación/formación específica.–Nestes apartados se recollen as titulación e formación específica –no seu caso– requiridos para o desempeño do posto. Asinado dixitalmente polo alcalde, Juventino José Trigo Rey, en Fene, a 3 de decembro de 2021.
13/12/2021 | Administración LocalMunicipal
Mugardos
Padrón dos comedores escolares municipais polos servizos de almorzo e xantar do mes de novembro 2021

Anuncio de cobranza do padrón do mes de novembro de 2021 dos servizos de almorzo e xantar do comedor escolar municipal Anuncio de cobranza A resolución da Alcaldía 1283 do 07/12/2021 aprobou os padróns fiscais correspondentes ao mes de novembro do exercicio 2021 dos servizos de almorzo e xantar do comedor escolar municipal. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Período de cobro Dous meses, contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, Xeral tributaria. Mugardos, 7 de decembro de 2021. O concelleiro delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 536, do 24.05.2021)
13/12/2021 | Administración LocalMunicipal
San Sadurniño
Aprobación do padrón fiscal de axuda no fogar do mes de novembro de 2021

ANUNCIO Exposición pública de aprobación de padrón fiscal de axuda no fogar do mes de novembro de 2021 Apróbase por Resolución da Alcaldía, con data 3 de decembro de 2021, o padrón cobratorio correspondente á prestación do servizo de axuda no fogar a persoas dependentes do mes de novembro do presente exercicio 2021, que comprende un total de 38 recibos e ten un importe total de 3.602,57 euros, e á prestación do servizo de axuda no fogar de libre concorrencia do mes de novembro do presente exercicio 2021, que comprende un total de 11 recibos e ten un importe total de 276,83 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 3 de decembro de 2021. O ALCALDE Secundino García Casal
13/12/2021 | Administración LocalMunicipal
Fene
Secretaría
Aprobación definitiva da modificación de crédito número 15/2021 de suplemento de crédito 5/2021 e modificación de crédito número 16/2021 de transferencia de crédito 5/2021

ANUNCIO Asunto: aprobación definitiva da modificación de crédito número 15/2021 de suplemento de crédito 5/2021 e modificación de crédito número 16/2021 de transferencia de crédito 5/2021. O Pleno desta Corporación, en sesión ordinaria celebrada o catro de novembro de 2021, aprobou inicialmente os expedientes de modificación de créditos 15/2021, subexpediente 5/2021, de suplemento de créditos e 16/2021, subexpediente 5/2021 de transferencia de crédito. Transcorrido o prazo de exposición ao público sen que se presentaran reclamacións, considérase definitivamente aprobado o expediente, e de conformidade co recollido nos artigos 179.4 e 169.3 TRLRFL, faise público o resumo por capítulos do estado de gastos do orzamento do exercicio 2021, que queda, tras a contabilización do referido expediente, como segue: Contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data da aprobación definitiva. Fene, 1 de decembro de 2021. O alcalde Asdo.: Juventino José Trigo Rey
13/12/2021 | Administración LocalMunicipal
A Capela
Aprobación inicial do expediente de modificación de créditos n.º 10/2021

O Pleno deste Concello, na sesión ordinaria de data 10 de decembro de 2021, acordou a aprobación inicial do expediente de modificación de créditos número 10/2021, de Suplemento de crédito, financiado con cargo a novos ingresos. Aprobado inicialmente o expediente de modificación de créditos n.º 10/2021, por Acordo do Pleno de data 10 de decembro de 2021, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar dende o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello: http://concellodacapela.sedelectronica. gal. Se transcorrido o devandito prazo non se presentaron alegacións, considerarase aprobado definitivamente o devandito Acordo. A Capela, 10 de decembro de 2021 O alcalde Manuel Meizoso López
17/12/2021 | Administración LocalMunicipal
Vilasantar
Corrección de erros ás bases reguladoras da selección dun funcionario/a interino/a traballador/a social para a substitución transitoria do titular da praza e creación dunha bolsa de traballo/lista de reserva a través do sistema de concurso-oposición

Corrección de erros do anuncio bases substitución traballador/a social Advertido erro no anuncio publicado no BOP n.º 237, do 15/12/2021, bases traballador/a social substitución e formación bolsa emprego (Decreto n.º 302/2021, do 15/12/2021), cómpre efectuar a oportuna corrección. Na cláusula 5.–SOLICITUDES: Onde di:. no prazo de 10 días naturais, contados a partir do día seguinte ó da publicación do anuncio da convocatoria. Debe dicir:. no prazo de 5 días naturais, contados a partir do día seguinte ó da publicación do anuncio da convocatoria. Vilasantar, 16 de decembro de 2021. O alcalde Fernando Pérez Fernández
17/12/2021 | Administración LocalMunicipal
Muxía
Edicto de aprobación do padrón do servizo de ximnasio municipal, novembro 2021

Por Decreto de Alcaldía de 13 de decembro de 2021 se aprobou a seguinte resolución: “ Visto o padrón fiscal da taxa polo servizo de ximnasio municipal do mes de novembro de 2021. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa pola prestación de servizos deportivos (ximnasio municipal), e que ascende ao importe de 408 euros de 34 usuarios. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución“. Muxía, 13 de decembro de 2021. O Alcalde, Santiago M. Toba Campaña
17/12/2021 | Administración LocalMunicipal
Miño
Aprobación definitiva do orzamento municipal para o exercicio económico do ano 2021

Quedando definitivamente aprobado polo Pleno deste Concello o orzamento para o exercicio económico do ano 2021, por acordo adoptado en sesión plenaria celebrada o día 11/11/2021, unha vez transcorrido o prazo de exposición pública; e en cumprimento do que dispón o artigo 169.3 do real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, faise público que o antedito orzamento ascende, na súa parte de gastos a SETE MILLÓNS SEISCENTOS SESENTA MIL SEISCENTOS SETENTA E NOVE EUROS E CORENTA E UN CÉNTIMOS (7.660.679,41 euros) e na parte de ingresos a SETE MILLÓNS SEISCENTOS SESENTA MIL SEISCENTOS SETENTA E NOVE EUROS E CORENTA E UN CÉNTIMOS (7.660.679,41 euros), correspondendo a cada capítulo as cantidades que a continuación se expresan, segundo seguinte detalle: Forman parte do referido orzamento o cadro de persoal desta Corporación, que en cumprimento do preceptuado no artigo 127 do Real Decreto 781/1986, do 18 de abril, se reproduce a continuación: CADRO DO PERSOAL PARA O EXERCICIO 2020 A) CADRO DO PERSOAL FUNCIONARIO DE CARREIRA B) CADRO DO PERSOAL LABORAL FIXO De acordo co establecido no artigo 171.1 do Texto Refundido da Lei Reguladora das Facendas Locais, contra a aprobación definitiva do orzamento poderase interpoñer directamente recurso contencioso-administrativo, na forma e prazos que establece a Lei 29/1998, do 13 de xullo, Reguladora da Xurisdición Contencioso-Administrativa. – Aprobación da masa salarial do persoal laboral do Concello de Miño. En cumprimento do artigo 103 bis da Lei 7/1985, do 2 de abril, reguladora das Bases do Réxime Local, publícase a masa salarial do persoal laboral deste Concello para o ano 2021, segundo o expediente do orzamento de 2021. Masa salarial do persoal laboral do Concello: 406.172,07 euros. En Miño, 13 de decembro de 2021. O alcalde Manuel Vázquez Faraldo
17/12/2021 | Administración LocalMunicipal
Ames
Aprobación definitiva do suplemento de crédito 3/2021

ANUNCIO Aprobación definitiva do suplemento de crédito 3/2021 En sesión plenaria celebrada o 16 de novembro de 2021 aprobouse inicialmente ao expediente de suplemento de crédito 3/2021 Durante o prazo de exposición pública de quince días hábiles (Boletín Oficial da Provincia núm.221, do 19 de novembro de 2021) non se presentou ningunha reclamación, polo que o acordo de aprobación inicial do suplemento de crédito 3/2021 quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: ORZAMENTO DE GASTOS ORZAMENTO DE INGRESOS Contra a aprobación definitiva da modificación orzamentaria, poderá interporse directamente recurso contencioso na forma e prazos establecidos na Lei 29/1998, do 13 de xullo, Reguladora da Xurisdición Contencioso-Administrativa. Ames, 16 decembro 2021. O alcalde J. Blas García Piñeiro
17/12/2021 | Administración LocalMunicipal
Cerceda
Padrón do servizo de axuda no fogar do mes de novembro

O decreto de alcaldía 1084/2021, de 03/12/2021 aprobou o padrón da taxa municipal pola prestación do servizo de axuda no fogar, correspondente ó mes de novembro, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo de axuda no fogar incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 14 de decembro de 2021 Jose Eutimio Rosquete Ulles. Alcalde do Concello de Cerceda
17/12/2021 | Administración LocalMunicipal
Ames
Delegación da competencia da Alcaldía na Xunta de Goberno Local para a aprobación da oferta de emprego público 2021

ANUNCIO DELEGACIÓN DA COMPETENCIA DA ALCALDÍA NA XUNTA DE GOBERNO LOCAL PARA A APROBACIÓN DA OFERTA DE EMPREGO PÚBLICO 2021 NO CONCELLO DE AMES EXPEDIENTE GD 13486/2021 Mediante decreto da Alcaldía do Concello de Ames 3909/2021, do 10 de decembro, foi delegada na Xunta de Goberno Local a competencia da Alcaldía para aprobación da oferta de emprego público 2021. O que se fai público para xeral coñecemento. Ames, 13 de decembro do 2021. O alcalde José Blas García Piñeiro
17/12/2021 | Administración LocalMunicipal
Dodro
Delegación na Deputación da Coruña do control financieiro en materia de subvencións e servizos municipais xestionados indirectamente

No pleno ordinario do día 9 de decembro de 2021, adoptouse o seguinte acordo, por unanimidade: “PRIMEIRO.- Aprobar provisionalmente a delegación a favor da Deputación provincial da Coruña, das seguintes competencias, polo período de dous anos prorrogable tacitamente por períodos iguais nos termos indicados na base 8º das Bases da Deputación: a) O exercicio das funcións de control financeiro sobre as subvencións pagadas de todos os exercicios pechados, sempre que as obrigas dos beneficiarios non estean prescritas. b) A instrución e resolución dos expedientes de reintegro e sancionadores derivados dos informes de control financeiro que se emitan en virtude da delegación anterior, así como a liquidación e recadación, tanto en período voluntario coma en executivo, dos ingresos de Dereito público resultantes. Para este efecto, resultarán tamén de aplicación a esta delegación as Bases para a prestación de Servizos tributarios aos concellos da Provincia. c) A emisión de informes de control financeiro sobre os servizos públicos municipais xestionados indirectamente mediante concesión administrativa. SEGUNDO.- Publicar o acordo anterior no Boletín Oficial da Provincia, abríndose un prazo de 30 días hábiles para o coñecemento dos interesados e para a presentación, no seu caso, de alegacións ao mesmo. O acordo provisional elevarase a definitivo no suposto de non presentación de alegacións. TERCEIRO.- Notificar á Deputación da Coruña o acordo definitivo de la delegación, achegando certificación expedida pola Secretaría do Concello delegante.“ O que se publica aos efectos oportunos. Dodro, 14 de decembro de 2021 O alcalde Francisco Xabier Castro Tourís
17/12/2021 | Administración LocalMunicipal
A Coruña
Tesourería e Recadación
Anuncio de ingreso en voluntaria de taxas de mercados municipais e quioscos do 3.º trimestre de 2021

ANUNCIO INGRESO EN VOLUNTARIA DE TAXAS DE MERCADOS MUNICIPAIS E QUIOSCOS DO 3.º TRIMESTRE DE 2021 Por Resolución do Concelleiro de Economía, Facenda e Réxime Interior, de data 10/12/2021, estableceuse o prazo de ingreso en voluntaria das Taxas por prestación de servizos en mercados municipais e ocupación de terreos de uso público con quioscos, 3.º trimestre do 2021, de acordo co seguinte: Os obrigados ó pagamento poderán satisfacer as súas débedas a través de: CAIXA MUNICIPAL, sita na r/ Franxa, 20-baixo, de 8.00 a 14.00 horas (de luns a venres). ENTIDADES COLABORADORAS: de 8.30 a 14.00 horas (de luns a venres) ABANCA BANCO SANTANDER BANCO SABADELL CAIXABANK BBVA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, do 29 de xullo, e 38 e seguintes da citada Ordenanza Xeral de Recadación Municipal, publicada no BOP n.º 250, do 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A non recepción do documento de cobro no domicilio non exonera da obriga do pagamento, nin impide o emprego da vía de constrinximento. A Coruña, a 13 de decembro de 2021. O concelleiro da Área de Economía, Facenda e Réxime Interior Asdo.: José Manuel Lage Tuñas
17/12/2021 | Administración LocalMunicipal
Narón
Secretaría
Subvencións a clubs e entidades deportivas do Concello de Narón 2021

Extracto para modificación do prazo de xustificacións das subvencións concedidas por importe igual ou superior a 3.000 € a clubs e entidades deportivas de Narón do ano 2021. Prazo de presentación da xustificación: O prazo máximo para a presentación da xustificación de ditas subvencións por importe igual ou superior a 3.000 € será o día 20 de decembro de 2021, sendo o prazo máximo para o período de execución das actividades o día 18 de decembro. A documentación xustificativa esixida nas bases da convocatoria será presentada a través da sede electrónica municipal. Narón, 15 de decembro de 2021. A alcaldesa-presidenta do Concello de Narón Nieves Luisa Costillas Es Seghyr
17/12/2021 | Administración LocalMunicipal
Rianxo
Tesourería - Recadación
Exposición pública do padrón do prezo público pola prestación do servizo de axuda no fogar correspondente ao mes de novembro de 2021

Mediante Resolución da Alcaldía de data 14 de decembro de 2021 aprobouse o padrón do prezo público pola prestación do servizo de axuda no fogar correspondente ao mes de novembro de 2021, na modalidade de prestación básica e dependencia. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. Rianxo, 14 de decembro de 2021 Asinado dixitalmente Adolfo Muiños Sánchez, alcalde do Concello de Rianxo
05/03/2021 | Administración LocalMunicipal
Santa Comba
Nomeamento asesores especialistas

O alcalde, a proposta do tribunal cualificador do proceso selectivo para cubrir unha praza de funcionario de policía local deste Concello, acordou nomear e designar como asesores e para as probas que se indican as persoas seguintes: Nicolas Rafael Garcia de la Borbolla Voges (segundo exercicio, coñecemento da lingua galega), Gema Raquel Lasluisa Wang (terceiro exercicio: probas físicas) Piroska Ayuga Micheltorena (cuarto exercicio; probas psicotécnicas). En Santa Comba, 2 de marzo de 2021 O alcalde David Barbeira García
05/03/2021 | Administración LocalMunicipal
A Laracha
Resolución de concesión provisional das axudas para a reactivación económica e social do Concello da Laracha

ANUNCIO RESOLUCIÓN DE CONCESIÓN PROVISIONAL DAS AXUDAS PARA A REACTIVACIÓN ECONÓMICA E SOCIAL DO CONCELLO DA LARACHA Por Resolución da Alcaldía de data 1 de marzo de 2021 aprobouse a concesión provisional das axudas para areactivación económica e social do concello da Laracha, de acordo co seguinte detalle: PRIMEIRO.–Avocar a competencia da Xunta de Goberno en virtude do disposto na delegación de competencias, de conformidade co disposto no artigo 9 da Lei 40/2015, do 1 outubro, de Réxime Xurídico do Sector Público e 116 do Regulamento de Organización, Funcionamento e Réxime Xurídico das Entidades Locais e, en consecuencia, aprobar a concesión provisional das axudas aos seguintes solicitantes e pola contía que se detalla: SEGUNDO.–Aprobar a desestimación provisional das seguintes solicitudes, que cumprindo coas condicións administrativas e técnicas, non foron estimadas por pasarse a contía máxima do financiamento dispoñible fixado na convocatoria correspondente: TERCEIRO.–Desestimar provisionalmente a solicitude da axuda aos seguintes solicitantes, polos motivos seguintes: CUARTO.–Aceptar a renuncia presentada polo seguintes solicitantes: CUARTO.–Publicar esta resolución no Boletín Oficial da Provincia da Coruña para dar cumprimento a notificación colectiva, de acordo co artigo 45.1. b) da Lei 39/2015, do 1 de outubro, do Procedemento Administrativo Común das Administracións Públicas, concedéndolles un prazo de 10 días hábiles para presentaren as alegacións que considere oportunas. No caso de non formular desestimento expreso, a subvención considerarase aceptada tacitamente. No caso de que existisen alegacións por parte dos/as interesados/as, deberanse resolver expresamente na resolución de concesión definitiva das subvencións. A resolución de concesión provisional non crea dereito ningún a favor do beneficiario proposto fronte ao Concello mentres non se lle notifique a resolución definitiva da concesión. Esta resolución publicarase tamén na páxina web do Concello a título informativo. QUINTO.–Este acto non pon fin á vía administrativa e non é susceptible de recurso, con independencia de que se faga constar no recurso que poida interpoñerse contra a resolución que lle poña fin ó procedemento. A Laracha, 1 de marzo de 2021. O alcalde José Manuel López Varela